****

Αθήνα, 9 Απριλίου 2025

**ΔΕΛΤΙΟ ΤΥΠΟΥ**

# **Ξεκινά η EduTech Summit & Expo 2025 στις 11 Απριλίου με τη συμμετοχή και υπό την αιγίδα της ΕΕΛΛΑΚ**

Η **EduTech Summit & Expo 2025**, που θα πραγματοποιηθεί στις **11 & 12 Απριλίου,** στο **Ζάππειο Μέγαρο**, στην Αθήνα είναι ένα διήμερο Συνέδριο και Έκθεση, για **προϊόντα & υπηρεσίες υποδομής εκπαιδευτικών κέντρων,** όλων των εκπαιδευτικών βαθμίδων και τύπων. Η εκδήλωση φέτος τελεί υπό την αιγίδα του [Οργανισμού Ανοιχτών Τεχνολογιών – ΕΕΛΛΑΚ](https://eellak.ellak.gr/).

Κατά τη διάρκεια των δύο ημερών, διακεκριμένοι προσκεκλημένοι θα συζητήσουν και θα αναλύσουν τις ανάγκες και τις προκλήσεις που προκύπτουν από την υιοθέτηση τεχνολογιών αιχμής στα εκπαιδευτικά ιδρύματα όλων των βαθμίδων και τα κέντρα επιμόρφωσης και δια βίου μάθησης.

**Στο διήμερο συνέδριο της EduTech Summit & Expo 2025:**

**- θα παρουσιαστούν καινοτόμες λύσεις και καλές πρακτικές για την αξιοποίηση της τεχνολογίας στην εκπαίδευση.**

**- θα αναλυθούν οι τελευταίες τάσεις και εξελίξεις στον τομέα της εκπαιδευτικής τεχνολογίας.**

**- θα συζητηθούν οι προκλήσεις και οι ευκαιρίες που παρουσιάζονται στην ψηφιακή διδασκαλία και κατάρτιση.**

**Οι βασικές θεματικές ενότητες του διήμερου συνεδρίου, είναι:**

**- Online Εκπαίδευση – Προκλήσεις και ευκαιρίες**

**- Δει δη δεξιοτήτων – επειγόντως**

**- Full STE(A)M ahead**

**- Η ώρα της Τεχνητής Νοημοσύνης στην Εκπαίδευση**

Σ**το πλαίσιο του συνεδρίου θα υπάρχει πληθώρα από πάνελ συζητήσεων, στα οποία θα συμμετέχουν γνώστες και ειδήμονες, ακαδημαϊκοί, στελέχη εταιρειών, οργανισμών και επιχειρηματίες που δραστηριοποιούνται στο χώρο της εκπαίδευσης και επιμόρφωσης.**

Ο [Οργανισμός Ανοιχτών Τεχνολογιών - ΕΕΛΛΑΚ](https://eellak.ellak.gr/), συμμετέχει με τον χαιρετισμό που θα απευθύνει στο κοινό της εκδήλωσης ο Αλέξανδρος Μελίδης, Γενικός Διευθυντής του Οργανισμού μας. Ο κ. Μελίδης θα αναφερθεί στις δράσεις της ΕΕΛΛΑΚ στο χώρο της εκπαίδευσης. Συγκεκριμένα, πρόκειται να μιλήσει για τον Διαγωνισμό Ανοιχτών Τεχνολογιών στην Εκπαίδευση (<https://openedtech.ellak.gr/>) ο οποίος γίνεται το 2025 για 7η χρονιά με συμμετοχές μαθητών από νηπιαγωγεία, δημοτικά, γυμνάσια και λύκεια της χώρας. Μεταξύ άλλων, ο κ. Μελίδης θα αναφερθεί στο ρόλο της ΕΕΛΛΑΚ ως mentor organisation στο Google Summer of Code (<https://summerofcode.withgoogle.com/programs/2025/organizations/open-technologies-alliance-gfoss> ) και Fossbot (<https://github.com/eellak/fossbot>) , ένα ρομπότ εκπαιδευτικής ρομπτοτικής που δημιούργησε η ΕΕΛΛΑΚ σε συνεργασία με το Χαροκόπειο Πανεπιστήμιο χρησιμοποιώντας αποκλειστικά open hardware.

**Η είσοδος στον εκθεσιακό χώρο της EduTech, Summit & Expo 2025 είναι δωρεάν. Το μόνο που χρειάζεται για την επίσκεψη στον εκθεσιακό χώρο, είναι δωρεάν εγγραφή στη φόρμα επισκεπτών.**

**Περισσότερες πληροφορίες μπορείτε να βρείτε στο επίσημο website της διοργάνωσης:** [**www.edutechexpo.gr**](http://www.edutechexpo.gr/)

\_\_\_\_\_

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 37 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons ([wiki.creativecommons.org/Greece](http://wiki.creativecommons.org/Greece)), είναι ιδρυτικό μέλος του COMMUNIA ([www.communia-association.org](http://www.communia-association.org/)), είναι ο ελληνικό κόμβος για το Open Data Institute ([opendatainstitute.org](http://opendatainstitute.org/)), και είναι μέλος του Open Budget Initiative ([internationalbudget.org/what-we-do/major-ibp-initiatives/open-budget-initiative](http://internationalbudget.org/what-we-do/major-ibp-initiatives/open-budget-initiative)).

Επικοινωνία: Κλειώ Καζάνα 210 2209380, info@eellak.gr